ທ່ານລັດຖະມົນຕີການຕ່າງປະເທດອາເມລິກາ Rex Tillerson
(ພາບປະກອບ: THX/TTXVN)
ວັນທີ 28/02 ກະຊວງການຕ່າງປະເທດອາເມລິກາ ໃຫ້ຮູ້ວ່າ, ທ່ານລັດຖະມົນຕີການຕ່າງປະເທດອາເມລິກາ Rex Tillerson ແລະ ກຳມະການຜູ້ປະຈຳການລັດຖະບານຈີນ ຢາງເຈຍສື, ຜູ້ທີ່ພວມຢ້ຽມຢາມນະຄອນຫຼວງ ວໍຊິງຕັນ, ໄດ້ປຶກສາຫາລືກ່ຽວກັບການປັບປຸງ ແລະ ຮັກສາການພົວພັນດ້ານເສດຖະກິດທີ່ຕ່າງຝ່າຍຕ່າງມີຜົນປະໂຫຍດລະຫວ່າງອາເມລິກາ ແລະ ຈີນ. ຖະແຫຼງການຂອງກະຊວງການຕ່າງປະເທດອາເມລິກາ ຊີ້ແຈ້ງວ່າ ໃນການພົບປະຢູ່ນະຄອນຫຼວງ ວໍຊິງຕັນ, ທ່ານ Tillerson ແລະ ທ່ານ ຢາງເຈຍສື ໄດ້ຢືນຢັນຄືນໃໝ່ຄວາມສຳຄັນຂອງເລື່ອງ “ການແຊກແຊງປະຈຳໄລຍະຂັ້ນສູງ” ລະຫວ່າງ 2 ປະເທດ, ພ້ອມທັງປຶກສາຫາລືກ່ຽວກັບໂຄງການນິວເຄຼຍຂອງສປປ.ເກົາຫຼີ. ຕາມທ່ານ ຢາງເຈຍສື ແລ້ວ, ຈີນ ພ້ອມແລ້ວທີ່ຈະຮ່ວມມືກັບອາເມລິກາ ໃນໄລຍະຕໍ່ໄປ, ເພື່ອແນໃສ່ຊຸກຍູ້ການພົວພັນແລກປ່ຽນໃນທຸກຂັ້ນ, ເພີ່ມທະວີການເຈລະຈາ ແລະ ການຮ່ວມມືໃນທຸກຂົງເຂດ, ເປີດກວ້າງການຕິດຕໍ່ພົວພັນ ແລະ ສົມທົບກັນໃນບັນດາບັນຫາພາກພື້ນ ແລະ ສາກົນ, ກໍຄືເຄົາລົບບັນດາຜົນປະໂຫຍດເປັນແກ່ນສານ ແລະ ບັນດາຄວາມວິຕົກກັງວົນຂອງກັນ.
ສ່ວນທ່ານ Tillerson ຢືນຢັນວ່າ, ອາເມລິກາ ພ້ອມແລ້ວທີ່ຈະເຮັດວຽກກັບຈີນ ເພື່ອເພີ່ມທະວີການເຈລະຈາ ແລະ ການແລກປ່ຽນຂັ້ນສູງ 2 ຝ່າຍ, ແກ້ໄຂຢ່າງສົມເຫດສົມຜົນບັນດາບັນຫາສະດຸ້ງໄວ ຜ່ານການເຈລະຈາ ແລະ ທາບທາມຄວາມເຫັນ.
(ແຫຼ່ງຄັດຈາກ VOV)